STEC:มีดีที่ยอด backlog จำนวนมากแนะนำ”ซื้อ”ราคาเป้าหมาย 32.5 บาท
STEC:มีดีที่ยอด backlog จำนวนมากแนะนำ"ซื้อ"ราคาเป้าหมาย 32.50 บาท
6 ก.พ. 2560

บล.ซีไอเอ็มบี (ประเทศไทย) ระบุในบทวิเคราะห์วันนี้(6ก.พ.)ว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC ราคาหุ้นปรับตัวลง 10% YTD ซึ่งเชื่อว่าน่าจะเป็นเพราะข่าวร้ายเรื่องความคืบหน้าที่ล่าช้าของโครงการก่อสร้างอาคารรัฐสภา และราคาเหล็กที่เพิ่มสูงขึ้น          
โครงการก่อสร้างอาคารรัฐสภาคืบหน้าเพียง 31% ณ วันที่ 6 ม.ค. 2017 ซึ่งช้ากว่ากำหนดการ ยอด backlog จำนวนมากจากสัญญาที่ชนะประมูลเมื่อไม่นานมานี้จะผลักดันให้รายได้เติบโตในช่วงสองสามปีข้างหน้า
รายได้ที่เติบโตสูงขึ้นคาดจะช่วยชดเชยผลกระทบจากมาร์จินที่อ่อนตัวเพราะโครงการก่อสร้างอาคารรัฐสภาใหม่ รวมถึงราคาเหล็กและค่าแรงขั้นต่ำที่สูงขึ้น คงคำแนะนำ “ซื้อ” ที่ราคาเป้าหมาย 32.5 บาท อิง p/E 33.5x ในปี FY18 หรือ +1SD ของค่าเฉลี่ย 5 ปี